

VLADA REPUBLIKE HRVATSKE

Zagreb, 10. rujna 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo regionalnoga razvoja i fondova Europske unije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjeni Odluke  o osnivanju  Savjeta za Slavoniju, Baranju i Srijem |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 31. stavak 2. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj\_\_\_\_\_\_\_\_\_\_\_\_\_\_\_\_\_\_2020. godine donijela

**O D L U K U**

**o izmjeni Odluke  o osnivanju  Savjeta za Slavoniju, Baranju i Srijem**

**I.**

U Odluci o osnivanju Savjeta za Slavoniju, Baranju i Srijem (Narodne novine, br. 21/17 i 66/18), u točki II., stavak 1. mijenja se i glasi:

Savjet čine:

* predsjednik Vlade Republike Hrvatske, u svojstvu predsjednika Savjeta
* ministar nadležan za regionalni razvoj i fondove Europske unije, u svojstvu zamjenika predsjednika Savjeta i glavnog koordinatora Savjeta

te članovi Savjeta:

* ministar nadležan za gospodarstvo i održivi razvoj
* ministar nadležan za rad, mirovinski sustav, obitelj i socijalnu politiku
* ministar nadležan za poljoprivredu
* ministar nadležan za financije
* ministar nadležan za prostorno uređenje, graditeljstvo i državnu imovinu
* ministar nadležan za more, promet i infrastrukturu
* ministar nadležan za znanost i obrazovanje
* ministar nadležan za kulturu i medije
* ministar nadležan za zdravstvo
* ministar nadležan za turizam i sport
* državni tajnik nadležan za demografiju i mlade
* predstavnik Ureda predsjednika Republike Hrvatske
* predstavnik Odbora za regionalni razvoj i fondove Europske unije Hrvatskoga sabora
* predstavnik Ureda predsjednika Vlade Republike Hrvatske
* župan Osječko-baranjske županije
* župan Vukovarsko-srijemske županije
* župan Virovitičko-podravske županije
* župan Požeško-slavonske županije
* župan Brodsko-posavske županije
* ravnatelj Javne ustanove Županijska razvojna agencija Osječko-baranjske županije
* ravnatelj Razvojne agencije Vukovarsko-srijemske županije
* ravnatelj ustanove VIDRA-Agencija za regionalni razvoj Virovitičko-podravske županije
* ravnatelj ustanove Regionalni koordinator razvoja Požeško-slavonske županije
* ravnatelj Centra za razvoj Brodsko-posavske županije
* predstavnik Hrvatske zajednice općina iz Slavonije
* predstavnik Udruge gradova u Republici Hrvatskoj iz Slavonije
* predstavnik Hrvatske gospodarske komore
* predstavnik Hrvatske obrtničke komore
* predsjednik Hrvatske poljoprivredne komore
* ravnatelj Središnje agencije za financiranje i ugovaranje programa i projekata Europske unije
* predstavnik Hrvatske udruge poslodavaca i
* rektor Sveučilišta Josipa Jurja Strossmayera u Osijeku.

**II.**

Nadležna državna tijela i pravne osobe iz točke I. ove Odluke, u roku od osam dana od dana stupanja na snagu ove Odluke, pisano izvješćuju Ministarstvo regionalnoga razvoja i fondova Europske unije o imenovanim članovima i zamjenicima članova Savjeta.

**III.**

Zadužuje se Ministarstvo regionalnoga razvoja i fondova Europske unije da o predmetnoj Odluci izvijesti nadležna tijela i pravne osove iz točke I. ove Odluke.

**IV.**

Ova Odluka stupa na snagu danom donošenja, a objavit će se u Narodnim novinama.

Klasa:

Urbroj:

Zagreb, \_\_2020.

PREDSJEDNIK

mr. sc. Andrej Plenković

**OBRAZLOŽENJE**

Savjet za Slavoniju, Baranju i Srijem je savjetodavno tijelo u području koordinacije provedbe i praćenja korištenja europskih strukturnih i investicijskih fondova, instrumenata i programa Europske unije, Europskog gospodarskog prostora i nacionalnih izvora u okviru Projekta Slavonija, Baranja i Srijem.

Odlukom o osnivanju Savjeta za Slavoniju, Baranju i Srijem („Narodne novine“, broj 21/17 i 66/18) određuju se članstvo i zadaće Savjeta za Slavoniju, Baranju i Srijem.

S obzirom na stupanje na snagu Zakona o ustrojstvu i djelokrugu tijela državne uprave („Narodne novine“, broj 85/2020), predlaže se izmjena točke Odluke o osnivanju, kojom se određuje članstvo Savjeta za Slavoniju, Baranju i Srijem radi usklađivanja sa spomenutim Zakonom. U okviru iste točke, temeljem spomenutog Zakona, za člana Savjeta se dodaje čelnik državne upravne organizacije nadležan za demografiju i mlade; riječi Ureda predsjednice Republike Hrvatske zamijenjene su riječima Ured predsjednika Republike Hrvatske; radi jednoobraznog pristupa, iz Ureda predsjednika Republike, Ureda predsjednika Vlade i Odbora za regionalni razvoj i fondove Europske unije Hrvatskoga sabora za članove se određuju njihovi predstavnici; usklađeni su nazivi javnih ustanova za obavljanje poslova regionalnog koordinatora pet slavonskih županija prema Upisniku regionalnih koordinatora i lokalnih razvojnih agencija, koji vodi Ministarstvo regionalnoga razvoja i fondova Europske unije.

Slijedom navedenog, predlaže se donošenje ove odluke.